CELEX: 52017DP0459
Language: fi
Date: 2017-11-30 00:00:00
Title: Euroopan parlamentin päätös 30. marraskuuta 2017 Ana Gomesin koskemattomuuden pidättämistä koskevasta pyynnöstä (2017/2096(IMM))

4.10.2018   
            
            
               FI
            
            
               Euroopan unionin virallinen lehti
            
            
               C 356/137
            
         
      P8_TA(2017)0459
      Ana Gomesin koskemattomuuden pidättämistä koskeva pyyntö
      Euroopan parlamentin päätös 30. marraskuuta 2017 Ana Gomesin koskemattomuuden pidättämistä koskevasta pyynnöstä (2017/2096(IMM))
      (2018/C 356/19)
      
         Euroopan parlamentti, joka
      
                  —
               
               
                  ottaa huomioon Ana Gomesin parlamentaarisen koskemattomuuden pidättämistä koskevan pyynnön, jonka Portugalin pysyvä edustusto Euroopan unionissa välitti 30. toukokuuta 2017, jonka on allekirjoittanut Portugalin tasavallan varavaltakunnansyyttäjä vireillä olevan rikosasian yhteydessä Peso da Réguan tuomioistuimessa – Vila Realin alue – vireillepannussa rikosoikeudellisessa menettelyssä (viite NUIPC 430/16.6T9LSBP) ja josta ilmoitettiin täysistunnossa 12. kesäkuuta 2017,
               
            
                  —
               
               
                  on kuullut Ana Gomesia työjärjestyksen 9 artiklan 6 kohdan mukaisesti,
               
            
                  —
               
               
                  ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 8 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
               
            
                  —
               
               
                  ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010, 6. syyskuuta 2011 ja 17. tammikuuta 2013 antamat tuomiot (1),
               
            
                  —
               
               
                  ottaa huomioon Portugalin perustuslain 157 pykälän 2 momentin sekä Portugalin tasavallan parlamentin jäsenten asemaa koskevien sääntöjen 11 artiklan,
               
            
                  —
               
               
                  ottaa huomioon työjärjestyksen 5 artiklan 2 kohdan, 6 artiklan 1 kohdan ja 9 artiklan,
               
            
                  —
               
               
                  ottaa huomioon oikeudellisten asioiden valiokunnan mietinnön (A8-0363/2017),
               
            
                  A.
               
               
                  toteaa, että Portugalin tasavallan valtionsyyttäjänviraston Vila Realin alueen yleisen syyttäjän toimiston Peso da Réguan aluetuomioistuimen yleinen syyttäjä on esittänyt Ana Gomesin parlamentaarisen koskemattomuuden pidättämistä koskevan pyynnön, joka liittyy jäsen Gomesin Diàrio de Noticias -sanomalehdelle antamaan haastatteluun, joka julkaistiin lehden verkkosivustolla 29. huhtikuuta 2016; toteaa, että pyyntö on esitetty, jotta jäsen Gomesia kohtaan voidaan panna alulle rikosoikeudellinen menettely ja jotta häntä voidaan kuulla tässä menettelyssä;
               
            
                  B.
               
               
                  toteaa, että artikkeli koski Vianan telakkalla toimitettua etsintää, ja tässä yhteydessä Gomes kommentoi, että ”jotain alkaa tapahtua räikeän korruptiotapauksen johdosta”, ja että jäsen Gomes oli todennut matkustaja-alus Atlántidan myynnistä, että se hänen mukaansa tapahtui ”pilkkahintaan”;
               
            
                  C.
               
               
                  toteaa, että ilmoitetut tosiseikat liittyvät in abstracto siihen, että jäsen Gomes on syyllistynyt elimeen, virastoon tai oikeushenkilöön kohdistuvaan kolmeen loukkaukseen, joista on säädetty rikosoikeudellisia seuraamuksia rikoslain 187 pykälän 1 momentissa ja 2 momentin a alamomentissa sekä 183 pykälän 2 momentissa ja jotka kohdistuvat kahteen asianomistajaan; toteaa että kyseisestä rikoksesta määrätään rangaistuksena enintään kaksi vuotta vankeutta tai vähintään 120 päiväsakkoa;
               
            
                  D.
               
               
                  ottaa huomioon, että Euroopan unionin erioikeuksista ja vapauksista tehdyn pöytäkirjan N:o 7 8 artiklassa määrätään, että Euroopan parlamentin jäseniä ei voida alistaa tutkittavaksi, pidättää tai haastaa oikeuteen heidän tehtäviään hoitaessaan ilmaisemiensa mielipiteiden tai äänestystensä perusteella;
               
            
                  E.
               
               
                  ottaa huomioon, että Euroopan parlamentin työjärjestyksen 5 artiklassa määrätään, että erioikeuksia ja vapauksia koskevaa toimivaltaa käyttäessään parlamentti pyrkii säilyttämään täysivaltaisuutensa demokraattisena lainsäädäntöelimenä ja varmistamaan jäsentensä riippumattomuuden heidän hoitaessaan tehtäviään;
               
            
                  F.
               
               
                  ottaa huomioon, että Euroopan unionin tuomioistuin on päättänyt, että jäsenen muualla kuin Euroopan parlamentissa esittämä lausuma voi olla parlamentaaristen tehtävien hoidossa ilmaistu mielipide pöytäkirjan N:o 7 8 artiklassa tarkoitetussa mielessä silloin, kun kyseinen lausuma on subjektiivinen arviointi, jolla on suora ja ilmeinen yhteys kyseisen Euroopan parlamentin jäsenen tehtävien hoitamiseen, jolloin siis ei ole merkityksellistä se, missä paikassa lausuma on annettu, vaan sen luonne ja sisältö;
               
            
                  G.
               
               
                  ottaa huomioon, että nykyään poliittinen keskustelu tapahtuu yhä useammin parlamentin tilojen ulkopuolella viestintävälineiden, kuten lehdistötiedotteiden, haastattelujen, blogien ja internetin välityksellä;
               
            
                  H.
               
               
                  toteaa, että jäsen Gomesin kyseisessä haastattelussa esittämät lausumat on annettu hänen hoitaessaan tehtäviään Euroopan parlamentin jäsenenä ja erityisesti epäilyjä rahanpesuun, veronkiertoon ja veropetoksiin liittyvästä unionin oikeuden rikkomisesta ja unionin oikeutta sovellettaessa ilmenneistä hallinnollisista epäkohdista käsittelevän tutkintavaliokunnan varapuheenjohtajan tehtäviä;
               
            
                  I.
               
               
                  toteaa, että jäsen Gomesin väitteet liittyvät suoraan lausumiin, jotka hän esitti televisio-ohjelmassa ”TVI24 – Cara a Cara – Ana Gomes versus Carlos Abreu Amorim”, joka esitettiin 29. marraskuuta 2013; toteaa, että Euroopan parlamentti on puolustanut näiden lausumien osalta hänen koskemattomuuttaan (2);
               
            
                  J.
               
               
                  toteaa, että näin ollen jäsen Gomesin esittämät lausumat on annettu hänen hoitaessaan tehtäviään Euroopan parlamentin jäsenenä;
               
            
               
                  1.
               
               
                  päättää säilyttää Ana Gomesin koskemattomuuden;
               
            
               
                  2.
               
               
                  kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Portugalin tasavallan toimivaltaiselle viranomaiselle ja Ana Gomesille.
               
            
         (1)  Yhteisöjen tuomioistuimen tuomio 12. toukokuuta 1964, Wagner v. Fohrmann ja Krier, 101/63, ECLI:EU:C:1964:28; yhteisöjen tuomioistuimen tuomio 10. heinäkuuta 1986, Wybot v. Faure ym., 149/85, ECLI:EU:C:1986:310; yhteisöjen ensimmäisen oikeusasteen tuomioistuimen tuomio 15. lokakuuta 2008, Mote v. parlamentti, T-345/05, ECLI:EU:T:2008:440; yhteisöjen tuomioistuimen tuomio 21. lokakuuta 2008, Marra v. De Gregorio ja Clemente, C-200/07 ja C-201/07, ECLI:EU:C:2008:579; unionin yleisen tuomioistuimen tuomio 19. maaliskuuta 2010, Gollnisch v. parlamentti, T-42/06, ECLI:EU:T:2010:102; unionin tuomioistuimen tuomio 6. syyskuuta 2011, Patriciello, C-163/10, ECLI:EU:C:2011:543; unionin yleisen tuomioistuimen tuomio 17.1.2013, Gollnisch v. parlamentti, T-346/11 ja T-347/11, ECLI:EU:T:2013:23.
      
         (2)  Euroopan parlamentin päätös 13. marraskuuta 2014 Ana Gomesin parlamentaarisen koskemattomuuden pidättämistä koskevasta pyynnöstä (EUVL C 285, 5.8.2016, s. 19).